אבי גיל (דיפלומט)

אבי גיל (נולד ב-11 בינואר 1955) הוא דיפלומט ישראלי, מנכ"ל משרד החוץ לשעבר.

ביוגרפיה
אבי גיל עשה את עיקר הקריירה המקצועית שלו במשרד החוץ. הוא התחיל את דרכו ב-1983 כמזכיר השני בקטמנדו, וסיים אותה כמנכ"ל המשרד ב-2001. ב-1988 החל לעבוד בלשכת שר החוץ שמעון פרס ומאז לא נפרדו דרכיהם. גיל ליווה את פרס בתפקידיו השונים הן כיועץ וכידיד והן בתפקידים ממלכתיים וציבוריים. בין היתר, שימש כמנהל לשכת ראש הממשלה, כסמנכ"ל מרכז פרס לשלום, כמנכ"ל המשרד לשיתוף פעולה אזורי, וכמנהל התוכן של ועידות הנשיא.

לגיל תוארי מוסמך מהאוניברסיטה העברית במדע המדינה ואוניברסיטת הרווארד במינהל ציבורי (במסגרת תוכנית קרן וקסנר).

נכון לשנת 2019, משמש גיל כעמית בכיר במכון למדיניות העם היהודי, לצד עיסוקיו כיועץ אסטרטגי.

 ספרו נוסחת פרס, מיומנו של שותף סוד (עיון), ראה אור במרץ 2018 בהוצאת כנרת זמורה.
 ספרו צומת טורונטו (פרוזה), ראה אור במאי 2022 בהוצאת שתים, (נסקר במוסף הספרים של הארץ).

קישורים חיצוניים

 
 
 
 
 
 
 
 
 
 
 
 

 

 

 
 
 
 Avi Gil, "How Americans Enable Israel's 'Jewish or Democratic State' Delusion", Forward, February 7, 2016
 אבי גיל, "הזירה הגאופוליטית – אי ודאות גוברת על רקע נשיאותו של טראמפ", JPPI, 18 דצמבר, 2017
 ערוץ הכנסת - חיידק פוליטי עם אבי גיל, יועצו של שמעון פרס, 2 אפריל 2018

מנכ"לי משרד החוץ
בוגרי האוניברסיטה העברית בירושלים
בוגרי תוכנית קרן וקסנר בישראל
ישראלים שנולדו ב-1955